Кіраўніцтва партыі зьвяртаецца да прадстаўнікоў іншых партый, грамадзкіх арганізацый падтрымаць БНФ, дасылаць лісты да мэра Мінска з патрабаваннем дазволіць дальнейшую арэнду офіса па старой адрэсе. Кожны чалавек можа далучыцца да кругласуткавых дзяжурстваў у сядзібе партыі БНФ. “Сэнс дзяжурстваў – не дапусціць, каб у адсутнасць некага з управы улады змаглі знайсці лёгкае рашэнне і пазбавіць нас сядзібы. Безумоўна, нейкага фізічнага супраціву аказваць мы не плануем, аднак яны мусяць разумець, што калі хочуць парушаць закон, рабіць гэта ціха ў іх не атрымаецца. Пазбаўленне партыі БНФ сядзібы ёсць лагічны працяг па пазбаўленні ўсіх незалежных асяроддзяў, дзе людзі могуць збірацца, праводзіць нейкія імпрэзы, не падкантрольныя ўладам, -- зазначае старшыня партыі Аляксей Янукевіч.